钦定古今图书集成/历象汇编/岁功典/第011卷 > 《梁元帝纂要》 > 愁阳春赋 李白
## 钦定古今图书集成/历象汇编/岁功典/第011卷 > 《梁元帝纂要》 > 愁阳春赋 李白

“东风归来，见碧草而知春。”荡漾惚恍，何垂杨旖旎之
愁人。天光清而妍和，海气绿而芳新。彩翠兮阡眠，云
飘飘而相鲜。演漾兮夤缘，窥青苔之生泉。缥缈兮翩
绵，见游丝之萦烟。魂与此兮俱断，醉风光兮凄然。若
乃陇水秦声，江猿巴吟；明妃玉塞，楚客枫林。试登高
而望远，痛切骨而伤心。春心荡兮如波，春愁乱兮如
“雪，兼万情之悲欢，兹一感于芳节。若有一人兮湘水
滨，隔云霓而见无因。洒别泪于尺波，寄东流于情亲。
若使春光可揽而不灭兮，吾欲赠天涯之佳人。”